jkorsvik/nowiki_second_scrape_merged huggingface dataset:
Megaplume

Megaplume er et sjøfenomen som følger samme prinsipp som undervannstornadoer.Havet er vanligvis kaldere og har større tetthet nær havbunnen, men her er dynamikken snudd på hodet. På havbunnen er det en magmakuppel som varmer opp vannet som ligger på dypet. Når vannet blir varmere, blir det også lettere, og stiger derfor opp mot overflaten. Samtidig er overflatevannet tyngre, slik at det raser nedover i en diger spiral for å fylle tomrommet. Slike enorme virvelstrømmer kan oppstå ute i havet. 
Megaplumer er vanligvis ikke farlige pga. at det strømmer kaldt vann ned som herder kuppelen kontinuerlig. Slik at magmaen blir holdt tilbake under et tykt berglag. Etter hvert kjøles magmaen under berglaget ned, og spiralen forsvinner. Men hvis det oppstår et jordskjelv vil kuppelen kunne briste, og da vil virvelen bli større, og båter og skip i nærheten kan bli skylt ned. Dette var en populær teori for å forklare skipsforsvinninger i Bermudatriangelet for noen år siden.
Ottorino Respighi

Ottorino Respighi (født 9. juli 1879, død 18. april 1936) var en italiensk operakomponist, verdenskjent for en rekke symfoniske dikt og orkestersuiter.
Hans produksjon er som et isfjell, hvor ni tiendedeler ikke har særlig likhet med hans mest kjente partiturer.
Han er i dag mest kjent for de symfoniske diktene Fontenene i Roma, Pinjene i Roma og Festivalene i Roma.
I 1934 skrev han operaen La fiamma over en libretto forfattet av Claudio Guastall med utgangspunkt i Hans Wiers-Jenssens teaterstykke Anne Pedersdotter.


== Privatliv ==
Ottorino Respighi giftet seg i 1919 med Elsa Olivieri-Sangiacomo, som hadde vært hans musikkelev. Paret forble gift til ektemannens død sytten år senere. Elsa overlevde sin mann med seksti år; hun døde i 1996, nesten 102 år gammel.


== Referanser ==


== Eksterne lenker ==
(en) Ottorino Respighi – kategori av bilder, video eller lyd på Commons 
(en) Ottorino Respighi på Internet Movie Database 
(sv) Ottorino Respighi i Svensk Filmdatabas 
(en) Ottorino Respighi på AllMovie 
(en) Ottorino Respighi på Apple Music 
(en) Ottorino Respighi på Discogs 
(en) Ottorino Respighi på MusicBrainz 
(en) Ottorino Respighi på Spotify 
(en) Ottorino Respighi på Songkick 
(en) Ottorino Respighi på Last.fm 
(en) Ottorino Respighi på AllMusic
Vicki Lewis

Vicki Lewis (født 17. mars 1960) er en amerikansk skuespiller. Hun er best kjent for sin rolle som «Beth» fra situasjonskomedien NewsRadio, som ble vist fra 1995 til 1999.


== Referanser ==


== Eksterne lenker ==
(en) Offisielt nettsted 
(en) Vicki Lewis – kategori av bilder, video eller lyd på Commons 
(en) Vicki Lewis på Internet Movie Database 
(sv) Vicki Lewis i Svensk Filmdatabas 
(da) Vicki Lewis på Scope 
(fr) Vicki Lewis på Allociné 
(en) Vicki Lewis på AllMovie 
(en) Vicki Lewis hos The Movie Database 
(en) Vicki Lewis hos Internet Broadway Database
9mm

9 mm er et vanlig kaliber for pistol, maskinpistoler og for enkelte rifler.
Forskjellige typer ammunisjon med 9 mm-kaliber:

9 mm Glisenti
9 x 17 mm Browning
9 x 18 mm PM
9 x 19 mm Luger
9 x 20 mm Browning
9 x 21 mm IMI
9,3 x 62 mm
Singapore Sling

Singapore Sling er en cocktail basert på gin, ananasjuice, limejuice, grenadin og Dom Benedictine.
Singapore Sling ble oppfunnet i 1915 av bartender Ngiam Tong Boon ved Long bar i annen etasje ved Raffles Hotel i Singapore. Originaloppskriften ble publisert i artikler om hotellet og var annerledes enn det som i dag serveres som en Singapore Sling. 
Ellers fantes det forskjellige typer av Singapore Sling, de som ble servert rundt om i Singapore og de som ble servert på Raffles Hotell. Originaloppskriften inneholdt gin, kirsebærlikør og Benedictine. Drinken ble ristet og helt opp i et glass og ble toppet med club soda.


== Referanser ==


== Eksterne lenker ==
Tony Sirico

Genaro Anthony «Tony» Sirico jr. (1942–2022) var en amerikansk skuespiller, best kjent fra TV-serien Sopranos.
Sirico filmdebuterte Crazy Joe (1974), hvor han hadde en liten birolle. Siden hadde han biroller i blant annet Love and Money (1982), Mafiabrødre (1990), Romeo Is Bleeding (1993), Bullets Over Broadway (1994), Mighty Aphrodite (1995), Cop Land (1997),  Mickey Blue Eyes (1999) og Wonder Wheel (2017).
Fra 1999 til 2007 spilte han rollen Paulie Gualtieri i tv-serien Sopranos. Det er denne rollen han ble kjent for. Utover dette har han hatt gjesteopptredener i serier som blant annet Kojak (1977), Miami Vice (1989) og Lilyhammer (2013 og 2014). Han har også hatt biroller i flere tv-filmer, blant annet Gotti (1996).
Sirico var kriminell i sine yngre år og ble arrestert flere ganger og dømt for ran og ulovlig våpenbesittelse. Han satt nesten to år i fengsel på starten av 1970–årene. I fengselet kom han i kontakt med en omreisende teatergruppe, noe som første til at han bestemte seg for å startet et nytt liv som skuespiller.Sirico var bror av Robert Sirico, en katolsk prest og medgrunnlegger av Acton Institute.


== Referanser ==


== Eksterne lenker ==
(en) Tony Sirico på Internet Movie Database 
(sv) Tony Sirico i Svensk Filmdatabas 
(sv) Tony Sirico i Svensk Filmdatabas 
(fr) Tony Sirico på Allociné 
(en) Tony Sirico på AllMovie 
(en) Tony Sirico hos Rotten Tomatoes 
(en) Tony Sirico hos The Movie Database 
(en) Tony Sirico hos Behind The Voice Actors
Aida Turturro

Aida Turturro (født 1962) er en amerikansk skuespiller, kjent fra TV-serien Sopranos.
Turturro er født og oppvokst i New York med foreldre fra Italia.filmdebuterte komedien True Love (1989) og har siden hatt biroller i filmer som blant annet Hva med Bob? (1991), Jersey Girl (1992), Sleepers (1996), Deep Blue Sea (1999), Mickey Blue Eyes (1999), Bringing Out the Dead (1999), Crocodile Dundee i Los Angeles (2001), Romance & Cigarettes (2005) og Rob the Mob (2014).
Fra 2000 til 2007 hadde hun rollen som Janice Soprano, den ustabile søsteren til mafiasjef Tony Soprano i TV-serien Sopranos. Hun medvirket fra og med sesong to. Hun har siden hatt gjesteroller i en del andre serier, derav flere episoder av The Blacklist (2017–2021).
Hun har også medvirket i teateroppsetninger, blant annet i stykket A Streetcar Named Desire på Broadway i 1992.Aida Turturro er kusinen til skuespillerne John Turturro og Nicholas Turturro.


== Referanser ==


== Eksterne lenker ==
(en) Aida Turturro på Internet Movie Database 
(sv) Aida Turturro i Svensk Filmdatabas 
(da) Aida Turturro på Scope 
(fr) Aida Turturro på Allociné 
(en) Aida Turturro på AllMovie 
(en) Aida Turturro hos Rotten Tomatoes 
(en) Aida Turturro hos The Movie Database 
(en) Aida Turturro hos Internet Broadway Database
9 × 20 mm Browning

9 × 20 mm Browning er patron lansert i 1903.Den ble designet av John Moses Browning, for bruk i pistol og maskinpistoler, hovedsakelig i pistolen FN Modell 1903 og svenske Husqvarna M/07. Patronen har en hylselengde på omtrent en millimeter lengre enn NATO-patronen 9 x 19 mm Luger.


== Alternative navn ==
9mm Browning Long
9 x 20 mm SR Browning Long


== Galleri ==


== Se også ==
Liste over patrontyper
9mm


== Referanser ==
Liste over byer i Mexico

Dette er en liste over metropoler og byer i Mexico.


== Byregioner ==

Den desidert største byregionen i Mexico er ZMCM («Stor-México», kjent som Mexico by med forsteder) med et innbyggertall på 22 095 047 (pr. 1. januar 2005). Følgelig bor omkring 20 prosent av landets innbyggere i hovedstadsregionen. Den følgende tabellen viser de 30 største byregionene i Mexico.


== Byer ==

I den følgende tabellen er oppført byer med over 100 000 innbyggere, resultatet av folketellingene (census) fra 12. mars 1990, 5. november 1995, 14. februar 2000 og 17. oktober 2005 samt de overordnete forvaltningsenhetene (delstat) som byene hører inn under. Folketallet i tabellen nedenfor gjelder for innbyggere innenfor bygrensene. Mange byer har urbane områder langt utover bygrensene. Et eksempel på dette er metropolen Mexico by. Denne byen utgjør et eget distrikt og hører ikke inn under noen delstat. Mexicos føderale distrikt har 8 720 916 innbyggere. Ifølge folketellingen fra 2005 bor 8 463 906 av disse i byområdet (área urbana) og 257 010 i det landlige området (área rural, som for eksempel i deler av Tlalpan og Milpa Alta). Innbyggertallene refererer til bybebyggelsen i snever forstand – det geografiske byområdet – ikke til byen eller kommunen som politisk enhet.


== Eksterne lenker ==
Instituto Nacional de Estadística Geografía e Informática
Tall fra Instituto Nacional de Estadística Geografía e Informática
City Population – Aktuelle og historiske Innbyggertall for Mexicos byer
Steve Schirripa

Steven R. Schirripa (født 1958) er en amerikansk forfatter og skuespiller, kjent fra tv-serien Sopranos.
Før skuespillerkarrieren jobbet han som «entertainment director» på Riviera hotel og casino i Las Vegas.
Han har spilt i tv-serier som Sopranos (1999–2007), Mitt hemmelige tenåringsliv (2008–2013) og Blue Bloods (2015–) og har hatt gjesteopptredener i serier som blant annet Columbo (2003), Law & Order (2004), Star Trek: Enterprise (2004) og Joey (2004). I Sopranos spilte han rollen som Bobby Baccalieri, en karakter som var mest fremtredende i siste halvdel av serien. 
I 2007 hadde han et eget kokkeprogram kalt Steve Schirripa's Hungry.Schirripa filmdebuterte i Casino (1995), hvor han hadde en liten birolle. Han har siden hatt biroller i filmer som blant annet Joe Dirt (2001), Kill the Irishman (2011), Jersey Boys (2014) og Wonder Wheel (2017).
Har utgitt bøker som A Goomba's Guide to Life (2003), The Goomba's Book of Love (2005), The Goomba Diet: Living Large and Loving It (2006) og Big Daddy's Rules: Raising Daughters Is Tougher Than I Look (2013).


== Referanser ==


== Eksterne lenker ==
Offisielt nettsted 
(en) Steve Schirripa – kategori av bilder, video eller lyd på Commons 
(en) Steve Schirripa på Internet Movie Database 
(sv) Steve Schirripa i Svensk Filmdatabas 
(da) Steve Schirripa på Filmdatabasen 
(da) Steve Schirripa på Scope 
(fr) Steve Schirripa på Allociné 
(en) Steve Schirripa på AllMovie 
(en) Steve Schirripa hos Rotten Tomatoes 
(en) Steve Schirripa hos The Movie Database
A Beautiful Mind

For filmatiseringen av denne biografien, se Et vakkert sinn (film).A Beautiful Mind er en uautorisert biografi om Nobelpris-vinner i økonomi og matematikk John Forbes Nash jr. av Sylvia Nasar, en økonomikorrespondent i The New York Times. Filmen Et vakkert sinn fra 2001 er inspirert av biografien.
Boken er en biografi av Nash, og starter med hans barndom, deretter hans år ved Princeton og MIT, hans arbeid for RAND Corporation, og hans problemer med schizofreni. Den slutter med tildelingen av Nobelprisen i 1994. Boken er en detaljert beskrivelse av alle aspekter i Nashs liv og en nær studie av hans personlighet og motivasjon, og gir et perspektiv på stress fra mentale helseproblemer i personlige og profesjonelle relasjoner.
Boken vant i 1998 National Book Critics Circle Award for biografi, ble nominert til Pulitzerprisen for biografi og var inn på The New York Times' bestselgerliste for biografier. Den er spesielt utmerket for å beskrive Nashs genialitet i tillegg til hans kamp med mental sykdom.


== Referanser ==
Teratoscincus

Teratoscincus er en særpreget slekt gekkoer med seks arter, som er utbredt i ørkenstrøk i Sentral- og Sørvest-Asia. De har store øyne, og glatte skjell, som minner om dem hos skinker.
En trodde tidligere at denne gruppen bare var fjernt beslektet med andre gekkoer, og de var plassert for seg selv i underfamilien Teratoscincinae i den store familien Gekkonidae. De er nå plassert i familien Sphaerodactylidae, men skiller seg her ut ved å alltid legge to egg om gangen. Slekten oppstod antakelig i Arabia, og krysset Tethyshavet samtidig som Det indiske subkontinent kolliderte med Asia for 40 til 50 millioner år siden. Etter hvert som de høye fjellkjedene i området er dannet, har populasjonene blitt splittet, og nye arter har oppstått.
To arter, T. bedriagai og T. microlepis lever i Sørvest-Asia sør for Kopet Dag og Hindukush i Iran, Afghanistan og Pakistan. To arter finnes i ørkenene i Vest-Kina og Mongolia, T. przewalski i Taklimakan og Gobi, og T. roborowskii i Turfandepresjonen.
Den femte arten, T. scincus, er ifølge nyere forskning bare utbredt i Turanbekkenet øst for Det kaspiske hav. Teratoscincus-populasjonene på den iranske høyslette, og i de østlige delene av Arabia ble tidligere blitt regnet som en underart av  T. scincus, men analyse av mitokondrielt DNA tyder på at de bør regnes som en egen art, T. keyserlingii. 
Ytterligere en art, T. toksunicus, ble beskrevet fra Xinjiang i 1989. Den er knapt nok nevnt i seinere litteratur, så om det er vanskelig å avgjøre om denne arten er gyldig.


== Eksterne lenker ==
(en) Teratoscincus i Encyclopedia of Life 
(en) Teratoscincus i Global Biodiversity Information Facility 
(en) Teratoscincus hos ITIS 
(en) Teratoscincus hos NCBI 
(en) Kategori:Teratoscincus – bilder, video eller lyd på Wikimedia Commons 
Teratoscincus – detaljert informasjon på Wikispecies J.R. Macey et al. (2005) The complete mitochondrial genome of a gecko and the phylogenetic position of the Middle Eastern Teratoscincus keyserlingii Molecular Phylogenetics and Evolution 36(1), pp. 188–193
T. Gamble, A.M. Bauer, E. Greenbaum & T.R. Jackman (2008) Evidence for Gondwanan vicariance in an ancient clade of gecko lizards Journal of Biogeography 35, 88–104
David Proval

David Aaron Proval (født 1942) er en amerikansk skuespiller, kjent fra tv-serien Sopranos.
Proval ble født i Brooklyn, New York. 
Han filmdebuterte i Mean Streets (1973) og har siden hatt biroller i blant annet Frihetens regn (1994), The Siege (1998) og Smokin' Aces (2006). 
Han har også medvirket i produksjoner på TV. Blant annet hadde han tre gjesteroller i tv-serien Sheriffen (Picket Fences) på 1990-tallet, samt seks gjesteopptredener i komiserien Alle elsker Raymond (2000–2001). Han har ellers hatt enkeltopptredener i kjente serier som blant annet Kojak (2003), Miami Vice (1985), Lov og rett i L.A. (1990) og Presidenten (2000). I 2000 spilte han rollen som den brutale mafiafyren Richie Aprile i tv-serien Sopranos. Han var en sentral skikkelse i seriens andre sesong og det er fra denne rollen han huskes best.


== Referanser ==


== Eksterne lenker ==
(en) David Proval – kategori av bilder, video eller lyd på Commons 
(en) David Proval på Internet Movie Database 
(sv) David Proval i Svensk Filmdatabas 
(da) David Proval på Filmdatabasen 
(da) David Proval på Scope 
(fr) David Proval på Allociné 
(en) David Proval på AllMovie 
(en) David Proval hos Rotten Tomatoes 
(en) David Proval hos The Movie Database 
(en) David Proval hos Internet Broadway Database
Adolph Frederik Munthe

Adolph Frederik Munthe (født 12. juli 1817, død 7. september 1884) var en norsk offiser og politiker. Han var statsråd og sjef for det norske Armédepartementet 1877-1879, 1880-1881 og 1881-1884. Han var også medlem av Statsrådsavdelingen i Stockholm 1879-1880 og 1881. Han var også kommanderende general i Norge fra 1878.


== Referanser ==


== Litteratur ==
Store norske leksikon


== Eksterne lenker ==
(no) Adolph Frederik Munthe hos Norsk senter for forskningsdata
К

К (minuskel: к) er en bokstav i det kyrilliske alfabetet. Bokstavens utseende er avledet av den greske bokstaven kappa (Κ, κ), og i de mest vanlige skrifttyper er den øverste diagonale linjen bøyd. Bokstaven som minuskel er som de fleste andre kyrilliske bokstaver bare en mindre versjon av majuskelen. Bokstaven representerer samme lyd som en latinsk K, /k/.
Nógrád (fylke)

Nograd er et lite fylke som  ligger helt nord i Ungarn og grenser mot Slovakia. Fylket er også historisk sett nært knyttet til Slovakia. Nógrád domineres av fjellkjeden, eller høydedraget Cserhat, og større byer er fraværende i regionen. Hovedsete og største by er Salgótarján med ca. 43 000 innbyggere.


== Referanser ==


== Eksterne lenker ==
Offisielt nettsted 
(en) Nógrád County – kategori av bilder, video eller lyd på Commons
Љ

Љ (minuskel: љ) er en bokstav i det kyrilliske alfabetet brukt i serbisk og makedonsk. Bokstaven tilsvarer lyden /lj/, og er en ligatur av Л og Ь (kyrillisk L og det bløte tegnet (som i bl.a. russisk angir at forrige konsonant skal uttales palatalisert)). I latinske bokstaver tilsvarer denne bokstaven ǈ i serbisk og kroatisk.
SKF

SKF (opprinnelig Svenska Kullagerfabriken) er en svensk industribedrift med hovedanlegg i Gamlestaden, nordre delen av Göteborg. Bedriften ble grunnlagt i 1907 av ingeniør Sven Wingquist.
SKF er verdens største leverandør og produsent av produkter, løsninger og tjenester innen lager og tetninger. SKF startet år 1926 datterselskapet Volvo, som ble selvstendig og notert på Stockholmsbørsen 1935.


== Eksterne lenker ==
Offisielt nettsted 
(en) SKF – kategori av bilder, video eller lyd på Commons 
(en) SKF – galleri av bilder, video eller lyd på Commons
John Ventimiglia

John Ventimiglia (født 1963) er en amerikansk skuespiller, kjent fra TV-serien Sopranos.
Ventimiglia er født i Queens i New York, og vokste opp i Teaneck i New Jersey. 
Han filmdebuterte i Swoon (1992) hvor han hadde en liten birolle. Har utover dette hatt biroller i blant annet Cop Land (1997), Mickey Blue Eyes (1999) og The Iceman (2012). 
På TV har han hatt gjesteroller i Law & Order og NYPD Blue, samt medvirket i flere episoder av Blue Bloods (2011–2014) og Jessica Jones (2018–2019). Fra 1999 til 2007 spilte han rollen som restauranteier og kokk Artie Bucco i Sopranos og det er fra denne rollen han huskes.


== Referanser ==


== Eksterne lenker ==
(en) John Ventimiglia på Internet Movie Database 
(da) John Ventimiglia på Scope 
(fr) John Ventimiglia på Allociné 
(en) John Ventimiglia på AllMovie 
(en) John Ventimiglia hos Rotten Tomatoes 
(en) John Ventimiglia hos The Movie Database
Њ

Њ (minuskel њ) er en bokstav i det kyrilliske alfabetet brukt i serbisk og makedonsk. Bokstaven tilsvarer lyden /ɲ/, og er en ligatur av Н og Ь (kyrillisk N og det bløte tegnet (som i bl.a. russisk angir at forrige konsonant skal uttales palatalisert)). I latinske bokstaver tilsvarer denne nj i de latinske alfabetene til serbisk og makedonsk, og kroatisk.
Hobie Cat

Hobie Cat er en amerikansk seilkatamaran. Hobie produserer en rekke båter, og er mest kjent for katamaranene. Hobie 16 er en av de mest kjente modellene, med over 130 000 produserte båter. Den kan komme opp i en hastighet på 20–25 knop. Norsk Hobie Cat Klubb ble etablert i 1983 av Cato Knem og Hans I. Solberg.


== Eksterne lenker ==
Den internasjonale Hobie-klassens nettside
Heinrich Campendonk

Heinrich Campendonk (født 3. november 1889, død 9. mai 1957) var en tysk ekspresjonistisk maler og grafiker.
Han ble født i Krefeld, Tyskland. Medlem av gruppen Der Blaue Reiter fra 1911 til 1912. Han ble erklært entartet (degenerert) som kunstner av det nasjonalsosialistiske regimet og forbudt å stille ut fra 1933. I alt 40 verker er registrert som beslaglagt. Han flyttet da til Nederland og bodde i Amsterdam da han døde i 1957.


== Referanser ==
Munch-ranet

Artikkelen er om ranet av Munchmalerier i 2004. Man hadde også tyveri av flere titall grafiske Munch-blad i 60-åra (se Reidar Revold) og tyveriet av Munchs «Skrik» i 1994.

Munch-ranet er det alminnelig brukte navnet på ranet av to av Edvard Munchs mest kjente malerier, «Skrik» og «Madonna», fra Munchmuseet på Tøyen i Oslo i 2004.
Ranet skjedde litt over kl. 11.00 søndag 22. august 2004. To personer bevæpnet med en ladd Smith & Wesson 357 Magnum stormet inn i museumslokalene, mens én mann satt igjen i bilen utenfor. De to ranerne som var inne i lokalene truet vakter og besøkende til å legge seg ned på gulvet. Deretter rev de ned de to maleriene fra veggen, som kun var beskyttet med stålwire, før de sprang ut til den ventende bilen og kjørte fra stedet. På vei mot fluktbilen mistet den ene raneren et av de to maleriene i bakken. Bilen, en Audi stasjonsvogn, ble senere funnet på parkeringsplassen utenfor Sinsen tennisklubb. Biter fra rammeverket til «Skrik» og «Madonna» ble funnet flere steder langs fluktruten. Oslo politidistrikt bekreftet 31. august 2006 at maleriene var kommet til rette igjen.
Det antas at Munch-ranet opprinnelig var et bestillingsverk fra David Toska for å lede politiets etterforskningsressurser bort fra det såkalte NOKAS-ranet, som ble gjennomført drøye fem måneder tidligere. Imidlertid er de eksakte saksforholdene ikke kjent, grunnet en hemmeligholdelsesavtale mellom Toska og påtalemyndighetene for å sikre at maleriene kom tilbake. I alt seks personer ble opprinnelig tiltalt i ranssaken. Tre ble frikjent og tre dømt.


== Se også ==
NOKAS-ranet


== Referanser ==


== Eksterne lenker ==
VGs samleside med alle artiklene fra saken
Netscape Communications Corporation

Netscape Communications Corporation var firmaet bak nettleseren Netscape Navigator, den mest populære grafiske nettleseren i 1990-årene.


== Selskapets opptur ==
Selskapet Netscape ble grunnlagt i 1994 av Jim Clark og Marc Andreessen,  som også hadde utviklet den første grafiske nettleseren, NCSA Mosaic, som gjennom konseptet WWW spredte Internett til en stor brukergruppe.  Universitetet der de utviklet dataprogrammet NSCA Mosaic, så raskt verdien og krevde opphavsretten til det.  Jim og Marc startet da selskapet Mosaic, som kort tid etter skiftet navn til Netscape, og deres nye program Netscape Navigator (NN), som kom i oktober 1994, ble den mest populære nettleseren på resten av 1990-tallet.
Utover nettleserer har Netscape utviklet en tidligere svært populær webtjener, Netscape Enterprise Server, USENET-tjeneren Netscape Collabra, og mange ulike andre nett-tjenere.  Selskapet har også startet Mozilla, et prosjekt for nettlesere med åpen kildekode, og funnet opp det mye utbredte programmeringsspråket JavaScript.
Netscape ble i mars 1999 kjøpt opp av selskapet America Online (AOL).
På slutten av 1990-tallet fikk Netscape kraftig konkurranse av Explorer og mistet dermed sin dominerende posisjon. I 2001 var de redusert til under 20% av markedet.


== Selskapets nedtur ==
I begynnelsen kostet nettleseren Netscape Navigator penger, men etter at tallet på Microsoft Windows-brukere av Verdensweben begynte å ta innpå tallet på UNIX-brukere og Microsoft begynte å dele ut sin nettleser, Internet Explorer (IE) gratis medfølgende operativsystemet Microsoft Windows, ble også Netscape tvungne til å dele ut programvaren gratis. Men denne strategien var ikke nok.  Netscapes del av markedet dalte. En avgjørende faktor var da IE 5 ble lansert i 1999. På den tida var Internet Explorer mer avansert enn Netscape Navigator. Året etter kom den Mozilla-baserte Netscape 6, men den viste seg å være altfor ustabil og klarte derfor ikke å få mange brukere til å gå over til Netscape.
Etter flere forsøk på å snu trenden, la AOL (som på det tidspunktet het AOL Time Warner) i juli 2003 ned utviklingsavdelingen i Netscape og oppløste hele datterselskapet.


== Se også ==
Nettleser
Internet Explorer
lynx (nettleser)
Mozilla
Firefox


== Referanser ==


== Eksterne lenker ==
(en) Offisielt nettsted 
(en) Netscape – kategori av bilder, video eller lyd på Commons
Max for Menn

Max for Menn var et norsk ukeblad med et journalistisk innhold rettet mot menn, eid av forlaget Hjemmet Mortensen. Bladet ble nedlagt etter fem utgaver i 2005. Svein Hildonen var redaktør, men døde mens han hadde redaktørvervet.


== Eksterne lenker ==
Max for Menn nedlagt – nyhetsoppslag i Kampanje.no om nedleggelsen